6-7 fevral kunlari Rossiyaning Podolsk shahrida yunon-rim kurashi bo‘yicha xalqaro turnir o‘tkazildi. Unda ishtirok etgan 13 nafar o‘zbekistonlik sportchidan 7 nafari sovrindorlar safidan o‘rin egalladi. Bu haqda Milliy olimpiya qo‘mitasining axborot xizmati xabar bergan. O‘zbekiston terma jamoasi a’zolaridan Muhammadali Shamsiddinov (85 kg) – oltin, Feruz To‘xtayev (59 kg) – kumush, Islom Bahromov (59 kg), Mirzabek Rahmatov (66 kg), Nurbek Xoshimbekov (75 kg), Ermat Shermatov (85 kg) va Daler Rahmatov (130 kg) bronza medaliga sazovor bo‘lgan.